CELEX: 62010CB0476
Language: da
Date: 2011-06-24 00:00:00
Title: Sag C-476/10: Domstolens kendelse (Ottende Afdeling) af 24. juni 2011 — Sagen indledt af projektart Errichtungsgesellschaft mbH, Eva Maria Pepic, Herbert Hilbe (anmodning om præjudiciel afgørelse fra Unabhängiger Verwaltungssenat des Landes Vorarlberg, Østrig) (Procesreglementets artikel 104, stk. 3, første afsnit — frie kapitalbevægelser — artikel 40 og bilag XII til EØS-aftalen — Fyrstendømmet Liechtensteins statsborgeres erhvervelse af en sekundær bolig beliggende i delstaten Vorarlberg (Østrig) — forhåndsgodkendelsesprocedure — lovlighed)

27.8.2011   
            
            
               DA
            
            
               Den Europæiske Unions Tidende
            
            
               C 252/11
            
         Domstolens kendelse (Ottende Afdeling) af 24. juni 2011 — Sagen indledt af projektart Errichtungsgesellschaft mbH, Eva Maria Pepic, Herbert Hilbe (anmodning om præjudiciel afgørelse fra Unabhängiger Verwaltungssenat des Landes Vorarlberg, Østrig)
   (Sag C-476/10) (1)
   
   (Procesreglementets artikel 104, stk. 3, første afsnit - frie kapitalbevægelser - artikel 40 og bilag XII til EØS-aftalen - Fyrstendømmet Liechtensteins statsborgeres erhvervelse af en sekundær bolig beliggende i delstaten Vorarlberg (Østrig) - forhåndsgodkendelsesprocedure - lovlighed)
   2011/C 252/22
   Processprog: tysk
   
      Den forelæggende ret
   
   Unabhängiger Verwaltungssenat des Landes Vorarlberg
   
      Parter i hovedsagen
   
   projektart Errichtungsgesellschaft mbH, Eva Maria Pepic, Herbert Hilbe
   
      Sagens genstand
   
   Anmodning om præjudiciel afgørelse — Unabhängiger Verwaltungssenat des Landes Vorarlberg — fortolkning af artikel 6, stk. 4, i Rådets direktiv 88/361/EØF af 24. juni 1988 om gennemførelse af traktatens artikel 67 — den omstændighed, at statsborgere i en tredjestat, der er part i aftalen om Det Europæiske Økonomiske Samarbejdsområde (Liechtenstein) erhverver en ejendom, der ikke er helårsbolig, som er beliggende i en af Unionens medlemsstater — den nævnte medlemsstats nationale forordning, der underkaster en sådan erhvervelse en godkendelsesprocedure
   
      Konklusion
   
   Artikel 40 i aftalen om Det Europæiske Økonomiske Samarbejdsområde af 2. maj 1992 skal fortolkes således, at den er til hinder for en national lovgivning som den i hovedsagen omhandlede, der på grundlag af artikel 6, stk. 4, i Rådets direktiv 88/361/EØF af 24. juni 1988 om gennemførelse af traktatens artikel 67 (ophævet ved Amsterdamtraktaten) forbyder en statsborger i Fyrstendømmet Liechtenstein at erhverve en sekundær bolig beliggende i en medlemsstat i Den Europæiske Union, hvorfor en national myndighed skal se bort fra denne nationale lovgivning.
   
      (1)  EUT C 328 af 4.12.2010.